Хәсәнов Илмир Йосоп улы

Хәсәнов Илмир Йосоп улы (8 ғинуар 1942 йыл) — ғалим-инженер-механик. 1983 йылдан хәҙерге Өфө дәүләт нефть техник университетының Салауат филиалы, 2004 йылдан — Башҡорт дәүләт университетының Стәрлетамаҡ филиалы уҡытыусыһы. Техник фәндәр докторы (1994), профессор (2012). Башҡортостан Республикаһының атҡаҙанған фән эшмәкәре (2002).

 Биографияһы 
Илмир Йосоп улы Хәсәнов 1942 йылдың 8 ғинуарында Башҡорт АССР-ының Миәкә районы Оло Кәркәле ауылында тыуғанБашҡорт энциклопедияһы / Хәсәнов Илмир Йосоп улы.

1966 йылда Өфө нефть институтын тамамлай.

1967—1968 йылдарҙа — «Күтәрем» Арлан район нефть ҡыуыу идаралығында : өлкән механик, капиталь ремонт цехы начальнигы;

1968 йылдан Бөтә Союз нефтте һәм нефть продукттарын йыйыу, әҙерләү һәм ташыу ғилми-техник институтында (Өфө) зшләй, 1978 йылдан — шунда уҡ лаборатория мөдире.

1980—1982 йылдарҙа Сүриәлә эшләй. 1983 йылдан Өфө нефть институтының Салауат ҡалаһы филиалында «Химик етештереү машиналары һәм приборҙары» кафедраһы доценты, 1995 йылдан «Шәрек» ғилми-производство үҙәге етәксеһе, бер үк ваҡытта 1997 йылдан — Башҡортостан Республикаһының  Фәндәр академияһының Стәрлетамаҡ филиалы нефть һәм газ бүлеге мөдире. 2004 йылдан Башҡорт дәүләт университетының  Стәрлетамаҡ филиалында уҡытаАкадемия наук Республики Башкортостан / Хасанов Ильмер Юсупович .
Илмир Йосоп улы — нефть сығарыу һәм ташыу ваҡытында тирә-яҡ мөхитте һаҡлау өлкәһендәге белгес.

 Фәнни эшмәкәрлеге 
Фәнни ҡыҙыҡһыныуҙары өлкәһе : нефть һәм тирә-яҡ мөхитте таҙартыу һәм ташыу системаларын файҙаланыу һәм ремонтлау өсөн ҡорамалдар һәм технологиялар. Уйлап табыуҙарға 42 авторлыҡ таныҡлығы бар. 400-ҙән ашыу баҫма, шул иҫәптән 3 монография авторы.

 Иҫкәрмәләр 

 Һылтанмалар 

 Академия наук Республики Башкортостан/ Хасанов Ильмер Юсупович
Категория:8 ғинуарҙа тыуғандар
Категория:1942 йылда тыуғандар
Категория:Миәкә районында тыуғандар
Категория:Өфө дәүләт нефть техник университетын тамамлаусылар
Категория:Башҡортостандың атҡаҙанған фән эшмәкәрҙәре
Категория:Техник фәндәр докторҙары
Категория:Алфавит буйынса шәхестәр